NextJet

NextJet oli ruotsalainen lentoyhtiö, jonka keskuksena toimi Sollentuna. 

Yhtiön lennot olivat pääosin Pohjoismaiden sisäisiä. Arlandan lentoasemalta yhtiö liikennöi ainakin Maarianhaminaan, Hagforsiin, Mora-Siljaniin, Svegiin, Torsbyhyn, Örebrohon ja Poriin. Lentoyhtiöllä oli myös lentoja Porista Helsinkiin ja Oulusta Tromssaan Luulajan kautta.

Lentoyhtiö operoi myös tilauslentoja Cessna 560XL-mallin liikesuihkukoneella. Yhtiö käytti myös Golden Airin vanhaa Saab 340A-mallin potkurimatkustajakonetta, johon mahtuu 33 matkustajaa.  Yhtiön IATA-lentoyhtiökoodi oli 2N, ja yhtiö jakoi sen ukrainalaisen Южмашавиа / Yuzhmashair-lentoyhtiön kanssa. Yksi NextJetin omistajista oli ABBA-yhtyeen entinen solisti Björn Ulvaeus.

NextJet lensi myös Tampere-Pirkkalaan Brommasta ja operoi Air Ålandin lennot.

Huhtikuussa 2017 Porin kaupunginvaltuusto päätti myöntävänsä NextJetille 3,5 miljoonan euron tuen, jolla lentoyhtiö rahoittaa päivittäiset reittilennot Porista Helsinkiin ja Tukholmaan.

Konkurssi
16. toukokuuta 2018 NextJet tiedotti, että kello 14 Suomen aikaa kaikki lennot perutaan. Yhtiö hakeutui samalla hetkellä konkurssiin.

Lähteet

Aiheesta muualla 

NextJetin kotisivut
NextJetin Beech 1900D - Airliners.net 
NextJetin Cessna 560XL - Airliners.net  
NextJetin Saab 340A - Airliners.net  

Ruotsalaiset lentoyhtiöt